मुसलपुर, 11 मार्च 2021: फैबाय थानाय आसाम बिधान सभा बिसायख’थिखौ नोजोर लाखिनानै भट होनो मोननाय बोराय-बुरै, सेंग्रा-सिख्ला, देहायारि लोरबांथि, साफ्रोमबो रायजो-राजाफोरखौ भट होनाय दिनखालि गावबा-गावनि भट होग्रा मिरुआव थांनानै भट होना गावनि हास्थायनाय, मोजां मोननाय हानजानो भट होना खुंथाइ लाबोनो नांगौनि थाखाय बाक्सा जिल्ला बेंगिरिनि आरो जिल्ला बिसाइख’थि आइग’नि मददजों मुसलपुराव भट होनाय सांग्रांथि हाबाफारि लानाय जायो । मख’नो नांगोनदि थांनाय मोननै बिसायख’थिआव बाक्सा जिल्लाआव भट होनायनि सानखोआ 80% जादोंमोन नाथाय बे बाराव गामि ओन्सोल आरो टाउन ओन्सोवलावबो बिसायख’थिनि भट होगिरि रायजोफोरखौ सांग्रांथि लाखिनाय फोसावदिंनाय हाबाफारि लानायनि गेजेरजों भट होनायनि सानखोआ 85% जाहैनायनि मिजिं दं होनना बाक्सा जिल्ला बेंगिरि रन्जन सर्मा बिथांआ बुंथियो । मख’नो नांगोनदि बाक्सा जिल्ला बिसायख’थि आइग’नि ब्रेण्ड एम्बासादर महरै बर’ सावथुन मुलुकनि मुंदांखा फावखुंग्रि हेलेना दैमारिखौ थिसननाइ जायो । सासे आइजोखौ ब्रेण्ड एम्बासादर महरै थिसननाइनि गेजेरजों आइजो माहारिनि गेजेराव भट होनायनि सांग्रांथिआ बांसिनगोन आरो आइजोफोरा भट होनो थाखायबो आवगायबोगोन होनना बाक्सा जिल्ला बेंगिरि रन्जन सर्मा बिथांआ SVEEP हाबाफारि लानायनि गेजेरजों बुंथियो ।